
	ΚΕΝΤΡΟ ΠΡΟΛΗΨΗΣ ΤΩΝ ΕΞΑΡΤΗΣΕΩΝ 
ΚΑΙ ΠΡΟΑΓΩΓΗΣ ΤΗΣ ΨΥΧΟΚΟΙΝΩΝΙΚΗΣ ΥΓΕΙΑΣ Περιφερειακής Ενότητας 
«ΔΙΟΔΟΣ»

Σε συνεργασία με τον Οργανισμό ΚΑτά των ΝΑρκωτικών  (OΚΑΝΑ)



Δελτίο Τύπου 
                                                                                                                    Ρόδος 24/6/2016
[bookmark: _GoBack]Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας «Δίοδος», σύμφωνα με τις αρχές και τη φιλοσοφία της Πρόληψης και Προαγωγής της Υγείας στην ευρύτερη κοινότητα, οργανώνει δράσεις που ανταποκρίνονται στις ανάγκες του σύγχρονου ανθρώπου με στόχο την ανάπτυξη προσωπικών και κοινωνικών δεξιοτήτων.  Στο πλαίσιο των δράσεων αυτών πρόκειται να υλοποιηθεί Βιωματικό σεμινάριο που απευθύνεται στο γενικό πληθυσμό, με θέμα:

« Η σημασία του προσωπικού νοήματος και του ονειρέματος ως εργαλείο ενδυνάμωσης του σύγχρονου ανθρώπου».

Το σεμινάριο θα ξεκινήσει την Παρασκευή 8 Ιουλίου 2016 και ώρες 17 :30 - 20:00 με  διάρκεια πέντε (5) εβδομαδιαίες συναντήσεις και θα λάβει χώρα στο χώρο του Κέντρου Πρόληψης,  Ερυθρού Σταυρού 37 (απέναντι από το παλιό νοσοκομείο). 
Εξαιτίας του βιωματικού χαρακτήρα του σεμιναρίου, ο αριθμός των συμμετεχόντων δεν θα ξεπερνά τα 20 άτομα. Για το λόγο αυτό οι δηλώσεις συμμετοχής είναι απαραίτητες με καταληκτική ημερομηνία τις 5/7/2016.  
Για  οποιαδήποτε πληροφορία ή διευκρίνιση καθώς και για δηλώσεις συμμετοχής, μπορείτε να τηλεφωνείτε στο τηλ. 22410-77205 από 8:00 - 14:30.
Υπεύθυνος υλοποίησης είναι ο κος Σπύρος Στογιάννης, Στέλεχος πρόληψης-Κοινωνικός Λειτουργός.
Όλα τα προγράμματα της «Διόδου» υλοποιούνται χωρίς οικονομική επιβάρυνση των συμμετεχόντων. 

